stanford-oval/wikipedia huggingface dataset:
ชื่อชัวซิน-ยฺหวี่
เนื้อหา

หนังสือชื่อชัวซิน-ยฺหวี่ประกอบด้วยเกร็ดประวัติศาสตร์ประมาณ 1,130 เรื่อง และแสดงเรื่องเกี่ยวกับบัณฑิต นักดนตรี และศิลปินประมาณ 600 คนที่มีชีวิตในยุคราชวงศ์ฮั่น ยุคราชวงศ์วุยก๊ก และยุคราชวงศ์จิ้น (คริสต์ศตวรรษที่ 2-4) ตัวอย่างเช่นในบทที่ 19 มีเรื่องเล่า 32 เรื่องเกี่ยวกับสตรีที่มีชื่อเสียง หนังสือเล่มนี้จึงเป็นทั้งแหล่งข้อมูลเกี่ยวกับชีวประวัติและบันทึกเกี่ยวกับภาษาปาก ข้อความต้นฉบับของหนังสือแบ่งออกเป็น 8 เจฺวี่ยน (卷 "ม้วน") แม้ว่าฉบับปัจจุบันโดยทั่วไปแบ่งเป็น 10 เล่ม
Wikisource
ต้นหน ชลธี

| ต้นหน ชลธี |
| --- | --- |

ประเภท: ดราม่า โรแมนติก คอมเมดี้ บอยเลิฟ
เค้าโครงจาก: ต้นหนชลธี โดย นทกร
กำกับโดย: เอกสิทธิ์ ตระกูลเกษมสุข
แสดงนำ: ธนวัฒน์ รัตนกิจไพศาล ศุภกร ศรีโพธิ์ทอง
จำนวนฤดูกาล: 1
จำนวนตอน: 10
การผลิต
ผู้อำนวยการสร้าง: ณัฐพงษ์ มงคลสวัสดิ์ สถาพร พานิชรักษาพงศ์
ความยาวตอน: 50 - 70 นาที
บริษัทผู้ผลิต: จีเอ็มเอ็มทีวี เก้ง กวาง แก๊ง
ออกอากาศ
เครือข่าย: จีเอ็มเอ็ม 25 เอไอเอส เพลย์
ออกอากาศ: 13 พฤศจิกายน ค.ศ. 2020 (2020-11-13) – 22 มกราคม ค.ศ. 2021 (2021-01-22)
ต้นหนชลธี (อังกฤษ : Tonhon Chonlatee) เป็นละครชุดทางโทรทัศน์ของไทยในปีพ.ศ.2563 นำแสดงโดย ศุภกร ศรีโพธิ์ทอง (ป๊อด) และ ธนวัฒน์ รัตนกิจไพศาล (ข้าวตัง)
กำกับการแสดงโดย เอกสิทธิ์ ตระกูลเกษมสุข (กู่) อำนวยการผลิตโดย จีเอ็มเอ็มทีวี และ เก้ง กวาง แก๊ง เป็นหนึ่งในสองซีรีส์เรื่องที่เปิดตัวโดยจีเอ็มเอ็มทีวีร่วมกับเอไอเอส เพลย์ ในวันที่ 8 กรกฎาคม พ.ศ.2563 ซีรีส์ออกอากาศครั้งแรกในวันที่ 13 พฤศจิกายน พ.ศ.2563 ผ่านทางช่องจีเอ็มเอ็ม 25 และ เอไอเอส เพลย์ ในเวลา 21:30 น. ทุกวันศุกร์ (ตามเวลาไทย)
เรื่องย่อ

ชลธี (ธนวัฒน์ รัตนกิจไพศาล) เด็กชายขี้อาย ใจดี แอบชอบต้นหน (ศุภกร ศรีโพธิ์ทอง) พี่ชายข้างบ้านตั้งแต่สมัยเด็กๆต้นหนนั้นดูแลชลธีเหมือนเป็น "พี่น้อง" จริงๆแต่ชลธีเฝ้ามองต้นหนและแฟนสาวอย่างแอมป์อยู่ไกลๆจนกระทั่งโชคชะตาเข้าข้างเมื่อต้นหนอัพเดทสถานะโสดในเฟซบุ๊กชลธีจึงตัดสินใจเปลี่ยนตัวเองเพื่อเรียกความสนใจและความรักจากต้นหน
ความสนิทสนมของพวกเขาเริ่มเปลี่ยนเป็นสายสัมพันธ์ที่ลึกซึ้งยิ่งขึ้นต้นหนเริ่มสับสนกับความรู้สึกของเขาปากบอกว่าไม่ได้คิดอะไรกับชลธีมากกว่าพีน้อง แต่พอชลธีไปคบกับคนอื่น กลับรู้สึกหึงหวง เอาแต่ใจ และเป็นห่วงชลธีและในระหว่างนั้น แอมป์ อดีตแฟนสาวของเขากลับมาเพื่อขอคืนดีต้นหน
นักแสดงและบทบาท

ด้านล่างต่อไปนี้คือราชื่อนักแสดงและบทบาทที่ได้รับ :
นักแสดงและบทบาท > นักแสดงหลัก

ธนวัฒน์ รัตนกิจไพศาล (ข้าวตัง) รับบท ชลธี
ศุภกร ศรีโพธิ์ทอง (ป๊อด) รับบท ต้นหน
นักแสดงและบทบาท > นักแสดงสมทบ

จิรกิตติ์ คูอาริยะกุล (ท็อปแท็ป) รับบท อัยย์
ชินรัฐ สิริพงษ์ชวลิต (ไมค์) รับบท ไน๋
พัชรา ทับทอง (กระปุก) รับบท แอมป์
อภิชญา แซ่จัง (ไซซี) รับบท แป้ง
ตรัย นิ่มทวัฒน์ (นีโอ) รับบท ณะ
พลอยชมพู ศุภทรัพย์ (แจน) รับบท มิเรียม
ชนกันต์ อาพรสุทธินันธ์ (กันสมาย) รับบท หนึ่ง
วรรณปิยะ ออมสินนพกุล (กวาง) รับบท ใบพาย
ศิวกร เลิศชูโชติ (กาย) รับบท อิฐ
เจนนิเฟอร์ คิ้ม (คิ้ม) รับบท น้ำ
กัลยา เลิศเกษมทรัพย์ (เง็ก) รับบท อัมพร
ดิลก ทองวัฒนา (หมู) รับบท เจริญ
นักแสดงและบทบาท > นักแสดงรับเชิญ

ธนธรณ์ เขื่อนแก้ว (จอม) รับบท ปอ
สมิตพงศ์ สกุลพงศ์ชัย (ต้อง) รับบท เคน
เพลงประกอบซีรีส์

| ชื่อเพลง | ชื่อเพลงภาษาอังกฤษ | ศิลปิน | อ้างอิง |
| --- | --- | --- | --- |
| ไม่มีวันไหนไม่รัก | Never Love | ศรัณยู วินัยพานิช (ไอซ์) |  |
แหล่งข้อมูลอื่น

ต้นหนชลธี บน จีเอ็มเอ็มทีวี เว็บไซต์
ต้นหลชลธี บน เอไอเอส เพลย์
ชีริ เด็ดหัวใจยอดจารชน

| ชีริ เด็ดหัวใจยอดจารชน |
| --- | --- |
โปสเตอร์ในแบบภาษาอังกฤษสำหรับฉายในต่างประเทศ
กำกับ: กัง เจกิว
เขียนบท: กัง เจกิว
นักแสดงนำ: ฮัน ซุคยู ชอย มินซิก ยุนจิน คิม ซอง คังโฮ
กำกับภาพ: คิม เซืองบก
ตัดต่อ: ปาร์ค จอกจี
ดนตรีประกอบ: ลี ดองจุน
ผู้จัดจำหน่าย:  นนทนันท์ เอ็นเตอร์เทนเม้นท์
วันฉาย:  13 กุมภาพันธ์ 1999  8 กุมภาพันธ์ 2001
ความยาว: 125 นาที
ประเทศ: เกาหลีใต้
ภาษา: เกาหลี
ทุนสร้าง: 8,500,000 ดอลลาร์สหรัฐ
ข้อมูลจาก IMDb
ข้อมูลจากสยามโซน
ชีริ เด็ดหัวใจยอดจารชน ชื่อภาษาไทยของภาพยนตร์แอ๊คชั่นสัญชาติเกาหลีใต้เรื่อง Shiri (ฮันกึล: 쉬리, ระบบกระทรวงวัฒนธรรมเกาหลี 2000: Swiri, ระบบแมกคูน-ไรซ์ชาวเออร์: Swiri) นำแสดงโดย ฮัน ซุคยู, ชอย มินซิก, ยุนจิน คิม, ซอง คังโฮ บทภาพยนตร์และกำกับการแสดงโดย กัง เจกิว
เนื้อเรื่อง

ริว (ฮัน ซุคยู) และ ลี (ซอง คังโฮ) เป็นเจ้าหน้าที่พิเศษของ O.P. ซึ่งเป็นหน่วยสืบราชการลับของเกาหลีใต้ หลิม ซึ่งเป็นนักค้าอาวุธเถื่อนได้ถูกมือปืนรายหนึ่งลอบยิงในช่วง 1 วัน หลังจากที่เขาสมัครใจ ที่จะบอกข้อมูลสำคัญบางประการแก่ริวและลี จากการเสียชีวิตของหลิม โดยสัญชาตญาณ ริวได้ตั้งข้อสงสัยเกี่ยวกับการพัวพันของ ฮี มือปืนฝีมือดีที่สุดของกองกำลังพิเศษที่ 8 ของเกาหลีเหนือ โดยก่อนหน้านี้ ฮีได้ลอบสังหารเจ้าหน้าที่รัฐบาลหลายราย และได้หลบซ่อนตัวจากการติดตามอย่างไม่หยุดหย่อนของริว และในขณะนี้ เธอได้กลับมาอีกครั้งหลังจาก 1 ปีผ่านไป
ริวและลีได้สืบสวนการเสียชีวิตของหลิม และในกระบวนการสืบสวนดังกล่าว พวกเขาก็ได้พบว่า ฮีได้พยายามที่จะสร้างความมั่นใจ เกี่ยวกับการครอบครอง CTX ของเธอ โดย CTX เป็นระเบิดเหลว ที่ได้รับการพัฒนาขึ้นใหม่ โดยห้องแล็บ Nat 1 Defense Lab ด้วยความช่วยเหลือของหลิม ริวและลีได้รีบรุดไปยังห้องแล็บดังกล่าว แต่ก็ยังไปถึงช้ากว่าฮี ซึ่งได้สังหารนักวิจัยที่ดูแลห้องแล็บดังกล่าวแล้ว
ทางด้าน ปาร์ค (ชอย มิน ซิค) เจ้าหน้าที่ระดับสูงของกองกำลังพิเศษที่ 8 ของเกาหลีเหนือ ได้ประสบความสำเร็จในการยึดระเบิด CTX ในขณะที่กำลังมีการขนส่ง ไปยังสำนักงานใหญ่ของกลุ่มดังกล่าว ริวและลีได้พยายามติดตามหา CTX แต่ก็ต้องตกหลุมพรางของปาร์ค จนแทบจะเอาชีวิตไม่รอด และจากฟิล์มที่ถูกบันทึกไว้ โดยกล้องวงจรปิดที่ติดไว้บนรถโดยสารนั้น ริวสามารถระบุตัวผู้ที่มีส่วนพัวพัน กับการโจรกรรมดังกล่าวก็คือ ปาร์ค ผู้ซึ่งริวได้เคยพบมาก่อนหน้านี้ ในปฏิบัติการสลัดอากาศ
ความจริงที่ว่า ฮีมักจะชิงลงมือก่อนเสมอ ในการดำเนินการที่แน่ชัดทุกอย่างของ O.P. นั้น ก็เป็นสิ่งที่บอกพวกเขา เกี่ยวกับการรั่วไหล ของความลับของหน่วยสืบราชการลับดังกล่าว และทำให้พวกเขาต้องระมัดระวัง ในการจับตาดูบรรดาหนอนบ่อนไส้ ในขณะที่ทุกคนต่างก็พยายามกันอย่างหนัก ในการที่จะได้ระเบิด CTX กลับคืนมานั้น ผู้อำนวยการโค,ริว และ ลี ต่างก็หวาดระแวงซึ่งกันและกัน ซึ่งก็ทำให้เกิดสถานการณ์ที่ซับซ้อน และกลืนไม่เข้าคายไม่ออก
ในขณะที่สถานการณ์ดังกล่าวยังไม่คลี่คลาย กำหนดวันแต่งงานของริว และ ฮุน (ยุนจิน คิม) แฟนสาว ก็ใกล้จะมาถึงอย่างรวดเร็ว แต่การแต่งงานของพวกเขา ก็เป็นสัญญาณบ่งชี้อีกประการหนึ่ง เกี่ยวกับโชคร้ายที่กำลังจะมาถึง
เบื้องหลังและการประสบความสำเร็จ

Shiri เป็นภาพยนตร์แนวแอ๊คชั่นจารชนของเกาหลีใต้ ออกฉายในปี ค.ศ. 1999 โดยตั้งชื่อมาจากชื่อปลาน้ำจืดขนาดเล็กชนิดหนึ่ง (Coreoleuciscus splendidus) ที่อยู่ในวงศ์ปลาตะเพียน ที่อาศัยเฉพาะตามแหล่งน้ำสะอาดของคาบสมุทรเกาหลี ซึ่งเป็นชื่อที่ถูกนำมาใช้เป็นรหัสลับที่ใช้โดยหน่วยสืบราชการลับ ของกองกำลังพิเศษที่ 8 ของเกาหลีเหนือ
เมื่อออกฉายแล้ว Shiri ประสบความสำเร็จอย่างยิ่ง ได้รับรางวัลต่าง ๆ มากมาย ทั้งในประเทศและระดับนานาชาติ อาทิ รางวัลตัดต่อยอดเยี่ยม (เทศกาลภาพยนตร์เอเชีย-แปซิฟิค),   รางวัลภาพยนตร์ยอดเยี่ยม (สมาคมวิจารณ์ภาพยนตร์ของเกาหลี) และ 6 รางวัลเกียรติยศจาก Golden Bell Awards (เสมือนรางวัลออสการ์ของเกาหลี) เป็นต้น
และทำให้ กัง เจกิว ผู้กำกับและผู้เขียนบทได้รับการยกย่องว่าเป็นผู้กำกับภาพยนตร์แอ๊คชั่นในระดับชั้นนำของเอเชียที่เทียบเท่ากับ จอห์น วู หรือ ฉีเคอะ ผู้กำกับชาวฮ่องกงที่มีชื่อเสียงระดับโลก (ซึ่งต่อมา กัง เจกิว ก็ได้กำกับภาพยนตร์เรื่องต่อมาซึ่งก็ทำรายได้และคำวิจารณ์เป็นจำนวนมากอีกเรื่อง คือ Taegukgi ในปี ค.ศ. 2004)
โดยภาพยนตร์ได้รับการวิจารณ์ว่า สร้างออกมาได้อย่างตื่นเต้นเร้าใจ จนสามารถเทียบได้กับ The Fujitive ในปี ค.ศ. 1993 ซึ่งเป็นภาพยนตร์ฮอลลีวู้ดที่เข้าชิงรางวัลออสการ์หลายรางวัลได้ (รวมทั้งรางวัลภาพยนตร์ยอดเยี่ยมที่หาได้ไม่ง่ายนักในรางวัลประเภทนี้) แต่ก็มีข้อตำหนิอยู่ คือ การที่มีโฆษณาแฝงในเรื่องมากเกินไป  (ซัมซุง ผลิตภัณฑ์เครื่องใช้ไฟฟ้ารายใหญ่ของเกาหลีใต้เป็นผู้สนับสนุนภาพยนตร์เรื่องนี้)
ในส่วนของรายได้นั้น Shiri สามารถทำเงินได้ถล่มทลาย และสร้างประวัติการณ์ต่าง ๆ ไว้มากมาย จนกล่าวได้ว่าเป็นภาพยนตร์ที่เปิดศักราชยุคใหม่ให้แก่ภาพยนตร์เกาหลีอย่างแท้จริง เช่น มีผู้เข้าชมภาพยนตร์เรื่องนี้ในโรงประมาณ 6 ล้านคน ซึ่งเป็นจำนวนมากที่สุดในประวัติศาสตร์ภาพยนตร์ของเกาหลี  ทำลายสถิติภาพยนตร์เรื่อง Titanic ซึ่งเป็นภาพยนตร์ฟอร์มใหญ่ของฮอลลีวู้ดและของโลก (โดยมีผู้ชม 4.5 ล้านคนในเกาหลีใต้),   เป็นภาพยนตร์เกาหลีเรื่องแรก ที่เปิดตัวในอันดับ 1 เมื่อเข้าฉายในฮ่องกงและญี่ปุ่น,   มีผู้ชมถึง 1 ล้านคนภายในช่วงระยะเวลาที่สั้นที่สุด (ภายใน 10 วันนับจากวันเปิดฉาย),   เป็นภาพยนตร์ของเกาหลีที่ถูกซื้อไปฉายในต่างประเทศมากที่สุด และเป็นที่ดึงดูดความสนใจของสื่อมวลชนต่างประเทศอย่างมาก  และเป็นหนึ่งในคลื่นเกาหลีอย่างแรก ๆ ที่ได้เผยแพร่ในระดับสากล เป็นผลให้นานาชาติรู้จักกับความเป็นเกาหลีมากขึ้น
ดูเพิ่ม

Joint Security Area
แหล่งข้อมูลอื่น

ข้อมูลจากสยามโซน
ข้อมูลจากIMDb
เบ็ตวิกเทอร์

| --- | --- |

ประเภท: บริษัทเอกชน
อุตสาหกรรม: การพนัน (Gambling)
ก่อตั้ง: ปี พ.ศ. 2489
ผู้ก่อตั้ง: วิลเลียม แชนด์เลอร์ (William Chandler)
สำนักงานใหญ่: ยิบรอลตาร์
บุคลากรหลัก: อันเดรียส ไมน์ราด (Andreas Meinrad) ซีอีโอ, วิกเทอร์ แชนด์เลอร์ (Victor Chandler) อดีตประธานกรรมการ
ผลิตภัณฑ์: กีฬา
เว็บไซต์: www.betvictor.com 
เบ็ตวิกเทอร์ (BetVictor) เป็นบริษัทพนันออนไลน์ มีสำนักงานใหญ่ที่ ยิบรอลตาร์ บริษัทก่อตั้งขึ้นในปี พ.ศ. 2489 และให้บริการที่หลากหลาย ปัจจุบันมี ไมเคิล ทาบอร์ (Michael Tabor) เป็นเจ้าของบริษัท
ประวัติ

บริษัทก่อตั้งโดย วิลเลียม แชนด์เลอร์ ผู้ซึ่งเป็นเจ้าของสนามแข่งวอลแธมสโตว์ (Walthamstow Stadium) สนามแข่งหมาเกรย์ฮาวด์ในพื้นที่ของ วอล์ธัมฟอร์เรสท์ลอนดอนโบโร ตั้งอยู่ในบริเวณลอนดอนตะวันออก เปิดให้บริการตั้งแต่ปี พ.ศ. 2474 หลังจาก วิลเลียม แชนด์เลอร์ ได้เสียชีวิตในปี พ.ศ. 2489 ธุรกิจการพนันจึงได้ถูกส่งต่อไปที่ วิกเทอร์ ซีเนียร์ (Victor Sr.) และแจ็ค (Jack) โดยที่วิกเทอร์ ซีเนียร์ ได้เสียชีวิตอย่างกะทันหันในปี พ.ศ. 2517 ธุรกิจจึงได้ถูกส่งต่อไปที่ วิกเทอร์ จูเนียร์ (Victor Jr.) ซึ่งขณะนั้นทำงานอยู่ในอุตสาหกรรมโรงแรม ในประเทศสเปน
ในปี พ.ศ. 2541 สำนักงานใหญ่ได้ย้ายไปอยู่ที่เมืองยิบรอลตาร์เพื่อหลีกเลี่ยงภาษีการพนันในสหราชอาณาจักร มีการถกเถียงเกิดขึ้นเกี่ยวกับประเด็นนี้ว่านี่เป็นสาเหตุที่ทำให้ กอร์ดอน บราวน์ ยกเลิกภาษีการพนันในงบประมาณปี พ.ศ. 2544 ของเขา
ในปี พ.ศ. 2547 บริษัทได้เปลี่ยนชื่อเป็น "VC Bet" หลังจากนั้นในปลายปี พ.ศ. 2551 แชนด์เลอร์เลือกที่จะเปลี่ยนชื่อกลับเป็น "Victor Chandler" ในปี พ.ศ. 2555 บริษัทได้เปลี่ยนชื่ออีกครั้งในนามของ BetVictor เพื่อให้มีความทันสมัยและเกิดความสอดคล้องกับตลาดระดับสากลทั่วโลก ในช่วงเดือนพฤษภาคมปี พ.ศ. 255 นักธุรกิจและผู้ถือหุ้นรายใหญ่ของบริษัท Victor Chandler International ไมเคิล ทาบอร์ (Michael Tabor) ได้เข้าครอบครองบริษัท
ในเดือนกันยายนปี พ.ศ. 2564 บริษัท BetVictor ได้ประกาศความร่วมมือกับบริษัท Quantum Metric ข้อตกลงดังกล่าวทำให้บริษัท BetVictor สามารถใช้ข้อมูลกักเก็บจากผู้ใช้งานมาเพื่อนำมาพัฒนาบริการและพัฒนาผลิตภัณฑ์ที่เน้นผู้บริโภคเป็นหลัก
ประวัติการเป็นสปอนเซอร์

บริษัท BetVictor ได้สนับสนุนกิจกรรม การแข่งขัน ทีมกีฬา ตลอดทั้งรายบุคคล รวมทั้งหมดหลายรายการ โดยเฉพาะอย่างยิ่งสถานที่ระดับ 1 (grade 1 listed) Victor Chandler Chase ที่ Ascot Racecourse ตลอดทั้งบริษัทยังได้สนับสนุนการแข่งขันกีฬาสนุกเกอร์ Welsh Open, กีฬาปาเป้า World Matchplay, และสโมสรฟุตบอลฟูลแฮม (Fulham F.C)
กีฬาแข่งม้า
บริษัท BetVictor ได้มีความใกล้ชิดกับกีฬาการแข่งม้ามาตลอดทั้งประวัติศาสตร์ของบริษัท และได้ลงทุนอย่างต่อเนื่องในการเป็นสปอนเซอร์ตลอดจนรวบรวมพันธมิตรไว้มากมาย
The Clarence House Chase ซึ่งเป็นการแข่งขันม้าวิ่งทางวิบากระดับ 1 ของประเทศอังกฤษ (Grade 1 National Hunt steeplechase in Great Britain) ได้รับการสนับสนุนโดยบริษัท BetVictor (ซึ่งเป็นที่รู้จักกันใน Victor Chandler ในเวลานั้น) ตั้งแต่เปิดตัวในปี พ.ศ. 2532 จนถึงปี พ.ศ. 2556 บริษัท BetVictor ได้ให้การสนับสนุนการแข่งขันม้าวิ่งทางวิบากระดับ 1 ครั้งที่ 2 ภายใต้ชื่องาน Queen Mother Champion Chase ซึ่งจัดขึ้นในเทศกาล Cheltenham Festival ในปี พ.ศ. 2557 การสนับสนุนกิจกรรมอื่นที่มีความสำคัญ ได้แก่ BetVictor Gold Cup ในงาน Cheltenham November ตั้งปี พ.ศ. 2559 ถึงปี พ.ศ. 2562, BetVictor Fighting Fifth Hurdle ที่เมืองนิวคาสเซิลในปี พ.ศ. 2561 รวมถึงการร่วมเป็นผู้จัดอีกหลายรายการกับ Newbury Racecourse ซึ่งประกอบไปด้วยการแข่งขันเดี่ยวทั้งหมด 41 รายการตั้งแต่ปี พ.ศ. 2564 ถึงปี พ.ศ. 2565 อีกทั้งเป็นผู้สนับสนุน Greatwood Gold Cup ภายใต้ชื่อของ Greatwood ซึ่งเป็นองค์กรการกุศลเพื่อม้าที่ปลดระวาง
กีฬาฟุตบอล
บริษัท BetVictor ได้ให้การสนับสนุนหลากหลายทีมในระดับต่างๆ ของฟุตบอลอังกฤษ ทีมฟุตบอลแรกที่ได้รับการสนุนคือ สโมสรฟุตบอลนอตทิงแฮมฟอเรสต์ โดยมีบริษัท BetVictor  (ภายใต้นามว่า Victor Chandler ในตอนนั้น) เป็นผู้สนับสนุนหลักของสโมสรตั้งแต่ปี พ.ศ. 2552 ถึงปี พ.ศ. 2555
บริษัท BetVictor และ สโมสรฟุตบอลเชลซี ประกาศความมือกันสำหรับฤดูกาลปี 2015/16 โดยที่บริษัท BetVictor ได้กลายเป็นตัวแทนอย่างเป็นทางการของสโมสรสำหรับการเดิมพันและเกมส์ที่เกี่ยวข้อง
เมื่อข้อตกลงดังกล่าวได้สิ้นสุดลง บริษัท BetVictor ได้กลายเป็นผู้สนับสนุนหลักสำหรับ ชุดฝึกซ้อมอย่างเป็นทางการสำหรับสโมสรฟุตบอลลิเวอร์พูล ในข้อตกลงตั้งแต่ปี พ.ศ. 2559 ถึงปี พ.ศ. 2561
กีฬาปาเป้า
ในปี พ.ศ. 2556 บริษัท BetVictor ได้รับการเปิดเผยในฐานะผู้สนับสนุนหลักสำหรับการแข่งขันปาเป้า BetVictor World Matchplay ซึ่งมีระยะของสัญญาเป็นเวลาสามปี ต่อมาได้ขยายสัญญาจนถึงปี พ.ศ. 2561
บริษัท BetVictor ยังเป็นผู้สนับสนุนหลักสำหรับการแข่งขันปาเป้ารายการ BetVictor World Cup of Darts ตั้งแต่ปี พ.ศ. 2562 ถึงปี พ.ศ. 2563
กีฬาสนุกเกอร์
บริษัท BetVictor ได้มีส่วนร่วมในการแข่งขัน World Snooker Tour หลายครั้งตั้งแต่ปี พ.ศ. 2559 โดยให้สนับสนุนการแข่งสนุกเกอร์หลายรายการ อาทิเช่น The BetVictor Home Nations Series เก็บถาวร 2022-11-23 ที่ เวย์แบ็กแมชชีน ประกอบไปด้วยรายการ BetVictor Northern Ireland Open ตั้งแต่ปี พ.ศ. 2561 ถึงปี พ.ศ. 2565, รายการ BetVictor English Open ตั้งแต่ปี พ.ศ. 2561 ถึงปี พ.ศ. 2565, และรายการ BetVictor Welsh Open ซึ่งเป็นรายการที่สี่และรายการสุดท้ายของซีรีส์ Home Nation Series ตั้งแต่ปี พ.ศ. 2556 ถึงปี พ.ศ. 2565 และอีกครั้งในปี พ.ศ. 2564 ถึงปี พ.ศ. 2565
The BetVictor European Series ซึ่งรวมถึงรายการ BetVictor Shoot Out ในปี พ.ศ. 2562 ถึงปี พ.ศ. 2565, รายการ BetVictor German Master ในปี พ.ศ. 2563 และรายการ BetVictor Gibraltar Open ในปี พ.ศ. 2563 ถึงปี พ.ศ. 2565
ทูตของแบรนด์

ผู้ชนะรางวัลบัลลงดอร์และอดีตผู้เล่นจากสโมสรฟุตบอลลิเวอร์พูล, รีมาดริด, แมนเชสเตอร์ยูไนเต็ด และทีมชาติอังกฤษ ไมเคิล โอเวน ร่วมมือกับบริษัท BetVictor ในฐานะทูตอย่างเป็นทางการของแบรนด์ในปี พ.ศ. 2557 และเป็นตัวแทนของแบรนด์ผ่านสื่อต่างๆ รวมถึงรายการทีวี โซเชียลมีเดีย และสื่อสิ่งพิมพ์จนถึงปี พ.ศ. 2565
แฮรี่ เรดแนปป์ อดีตผู้จัดการทีมฟุตบอล ร่วมมือกับบริษัท BetVictor ในฐานะทูตของแบรนด์ในปี พ.ศ. 2562 และมักปรากฏในโฆษณาเกี่ยวกับบริการการพนันของบริษัทในทีวี
ผู้ชนะรายการ Grand National ในปี พ.ศ. 2564, รายการ Cheltenham Top Jockey ปี พ.ศ. 2564 และ Cheltenham Gold Cup ปี พ.ศ. 2565 เรเชล แบล็คมอร์ เป็นทูตของแบรนด์ BetVictor ในปี พ.ศ. 2562 ถึงปี พ.ศ. 2564
เทรนเนอร์จากการแข่ง National Hunt ผู้ชนะเทศกาล Cheltenham Festival เจมี่ สโนว์เดน เป็นทูตของแบรนด์ BetVictor ตั้งแต่ปี พ.ศ. 2562
อีกทั้งยังมีผู้ชนะรายการ Isle of Man TT 23 สมัยเป็นทูตของแบรนด์ จอห์น แมคกินเนส และอดีตนักแชมป์โลกสนุกเกอร์ จัดด์ ทรัมป์.
กฎข้อบังคับและการปฏิบัติตาม

บริษัท BetVictor มีใบอนุญาตการพนันที่มีผลใช้อยู่ในประเทศอังกฤษ ยิบรอลตาร์ และสาธารณรัฐไอร์แลนด์
บริษัท BetVictor เป็นสมาชิกขององค์กร Gibraltar Betting & Gaming Association (GBGA) Gibraltar Betting and Gaming Association - วิกิพีเดีย, ซึ่งเป็นสมาคมเพื่อการค้าที่เป็นตัวแทนของผู้ให้บริการเกมออนไลน์ในยิบรอลตาร์ รวมทั้งบริษัท BetVictor ยังที่ตั้งสำหรับสมาชิกกลุ่ม Betting and Gaming Council (BGC) | Betting & Gaming Council (bettingandgamingcouncil.com) ซึ่งเป็นหน่วยงานที่ได้มีมาตรฐานระดับอุตสาหกรรมสำหรับการพนันและเกมที่ได้รับการควบคุมดูแลในสหราชอาณาจักร
ในเดือนกุมภาพันธ์ พ.ศ. 2565 บริษัท BetVictor ได้ชำระเงิน 1.7 ล้านปอนด์แทนค่าปรับและการขาย GGY เป็นจำนวนเงิน 352,000 ปอนด์ ซึ่งล้วนแล้วเป็นผลมาจากความล้มเหลวในอดีตไปที่หน่วยงาน National Strategy to Reduce Gambling Harm โดยที่ชำระเงินอีก 11,000 ปอนด์ให้แก่คณะกรรมการ Great British Gambling Commission เพื่อเป็นค่าใช้จ่ายที่เกี่ยวข้องกับการสืบสวนคดีดังกล่าว (คำแถลงการณ์สาธารณะโดยบริษัท BV Gaming Limited จากคณะกรรมการ Gambling Commission) บทอ้างอิง[edit] 0.	^ Jump up to:a b Genders, Roy (1990). NGRC book of Greyhound Racing. Pelham Books Ltd. ISBN 0-7207-1804-X. 1.	^ "Betting on Gibraltar". BBC News. 1999-05-14. สืบค้นเมื่อ 2010-05-27. 2.	^ https://whalebets.com ประเทศอังกฤษอาจกลายเป็นผู้นำด้านการพนันออนไลน์|OUT-LAW.COM 3.	^ "VC Bet reverts back to Victor Chandler". เก็บจากต้นฉบับเมื่อ 2009-01-06 สืบค้นเมื่อ 2009-01-22. 4.	^ "GBGA". เก็บจากต้นฉบับเมื่อ 9 กันยายน 2019 สืบค้นเมื่อ 21 มกราคม 2014. 5.	^ Racing Post 6.	^ https://www.betvictor.com/%5Bลิงก์เสีย%5D 7.	^ "BetVictor Partners with Quantum Metric for the next step towards player-centricity". คัดลอกมาบทความประชาสัมพันธ์ของ Newswire เมื่อ 15 กันยายน 2021 สืบค้นเมื่อ 28 มีนาคม 2022. 8.	^ "Fulham swaps betting operators in new shirt deal with BetVictor". 7 กันยายน 2020, วันจันทร์ที่ 7 กันยายน 2020 9.	คำแถลงการณ์สาธารณะของบริษัท BV Gaming Limited จากคณะกรรมการ Gambling Commission เมื่อวันที่ 24 กุมภาพันธ์ 2022
เขื่อนคิรีธาร

Dam in อำเภอขลุง และ อำเภอมะขาม จังหวัดจันทบุรี
| เขื่อนคิรีธาร |
| --- | --- |
เขื่อนคิรีธาร
ที่ตั้งของเขื่อนในจังหวัดจันทบุรี

ชื่อทางการ: โครงการไฟฟ้าพลังน้ำคิรีธาร
ประเทศ: ประเทศไทย
ที่ตั้ง: อำเภอขลุง และ อำเภอมะขาม จังหวัดจันทบุรี
พิกัด: 12°44′40″N 102°20′46″E﻿ / ﻿12.7444°N 102.3461°E﻿ / 12.7444; 102.3461
วัตถุประสงค์: เขื่อนอเนกประสงค์
เริ่มก่อสร้าง: 24 เมษายน พ.ศ. 2527
เปิดดำเนินการ: 21 มิถุนายน พ.ศ. 2531
งบก่อสร้าง: 515.099 ล้านบาท
เจ้าของ: กรมพัฒนาพลังงานทดแทนและอนุรักษ์พลังงาน
เขื่อนและทางน้ำล้น
ปิดกั้น: ห้วยสะพานหิน
ความสูง: 33 เมตร (108 ฟุต)
ความยาว: 1,337.5 เมตร (4,388 ฟุต)
ชนิดของทางน้ำล้น: ฝายน้ำล้น
ความจุของทางน้ำล้น: 250 ลบ.ม./วินาที
อ่างเก็บน้ำ
อ่างเก็บน้ำ: เขื่อนดิน
ปริมาตรกักเก็บน้ำ: 75.8 ล้าน ลบ.ม.
พื้นที่กักเก็บน้ำ: 8.9 ตารางกิโลเมตร
โรงไฟฟ้า
พิกัด: 12°45′17″N 102°18′27″E﻿ / ﻿12.7548°N 102.3074°E﻿ / 12.7548; 102.3074
ผู้ดำเนินการ: กรมพัฒนาพลังงานทดแทนและอนุรักษ์พลังงาน
วันที่เริ่มดำเนินการ: 4 ธันวาคม พ.ศ. 2529
ไฮดรอลิกเฮด: 125 เมตร
กังหันน้ำ: 2 × แบบฟรานซิสแกนนอน
กําลังการผลิตติดตั้ง: 2 × 6,100 กิโลวัตต์
กำลังผลิตรายปี: 12,200 กิโลวัตต์
เขื่อนคิรีธาร หรือ เขื่อนสะพานหิน เป็นเขื่อนดินอเนกประสงค์ สำหรับกักเก็บน้ำไว้ผลิตพลังงานไฟฟ้าจากพลังงานน้ำ การชลประทาน และการประมง
เขื่อนคิรีธารมีชื่ออย่างเป็นทางการว่า โครงการไฟฟ้าพลังน้ำคิรีธาร อยู่ภายใต้ความดูแลของ กรมพัฒนาพลังงานทดแทนและอนุรักษ์พลังงาน กระทรวงพลังงาน ส่วนของเขื่อนตั้งอยู่ในพื้นที่ตำบลบ่อเวฬุ อำเภอขลุง จังหวัดจันทบุรี และส่วนโรงไฟฟ้าพลังน้ำตั้งอยู่ในพื้นที่ตำบลปัถวี อำเภอมะขาม จังหวัดจันทบุรี
เขื่อนคิรีธาร มักถูกเขียนผิดเป็น เขื่อนคีรีธาร คำว่าคิ จากสระ อิ เป็นสระ อี ซึ่งผิดไปจากที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้พระราชทานให้ไว้
ประวัติ > จุดเริ่มต้น

โครงการไฟฟ้าพลังน้ำคิรีธาร แต่เดิมใช้ชื่อว่า โครงการห้วยสะพานหิน เป็นโครงการสำหรับการพัฒนาแหล่งน้ำอเนกประสงค์ขนาดกลางของสำนักงานพลังงานแห่งชาติ (ปัจจุบันคือกรมพัฒนาพลังงานทดแทนและอนุรักษ์พลังงาน) เพื่อกักเก็บน้ำสำหรับการผลิตกระแสไฟฟ้า การประมง การเกษตร การป้องกันน้ำเค็มรุกล้ำ และเป็นแหล่งน้ำจืดสำหรับใช้อุปโภคบริโภคในเขตเทศบาลเมืองจันทบุรี
จังหวัดจันทบุรีในขณะนั้น ตั้งอยู่ห่างจากโรงไฟฟ้าที่ใกล้ที่สุดประมาณ 300 กิโลเมตร ถึงแม้จะมีการส่งไฟฟ้าผ่านสายส่งไฟฟ้าแรงสูงก็ตาม แต่กระแสไฟฟ้าที่ส่งมาก็ยังมีอยู่อย่างจำกัด ไม่เพียงพอต่อการเติบโตและความต้องการใช้งานไฟฟ้าของทั้งภาคเศรษฐกิจและประชาชนในพื้นที่ รวมถึงจากระยะห่างที่มาก ทำให้ระบบไฟฟ้านั้นขาดความมั่นคงในทางทฤษฎี เนื่องจากหากระบบสายส่งไฟฟ้าแรงสูงมีปัญหาจะไม่สามารถจ่ายไฟในพื้นที่ได้ จะทำให้เกิดความเสียหายต่อระบบเศรษฐกิจเป็นวงกว้าง โครงการดังกล่าวจึงเป็นการตอบสนองในการแก้ปัญหาด้านความมั่นคงทางพลังงานในพื้นที่จังหวัดจันทบุรีและใกล้เคียง
ในขณะที่ปัญหาขาดแคลนน้ำใช้ในฤดูแล้งก็เป็นอีกปัญหา แม่น้ำที่เคยเป็นแหล่งน้ำจืดเมื่อถึงฤดูแล้งกลับมีน้ำไม่เพียงพอ ทำให้ประสบปัญหาน้ำเค็มไหลย้อนกลับ ก่อความเสียหายให้กับเกษตรกรผู้ใช้น้ำอันเนื่องมาจากปัญหาการขาดแคลนน้ำจืดสำหรับดูแลพืชผลทางการเกษตร รวมถึงทำให้เกิดปัญหาขาดแคลนน้ำจืดสำหรับผลิตน้ำประปาในเขตพื้นที่เทศบาลเมืองจันทบุรี ทำให้ต้องขนส่งน้ำจืดจากแหล่งอื่นมาใช้งานหรือใช้น้ำจากแหล่งน้ำตื้นในพื้นที่ เกิดปัญหาต่าง ๆ ตามมาอีกมากมาย ทำให้รัฐบาลขณะนั้นตัดสินใจก่อสร้างโครงการห้วยสะพานหินขึ้นมาเพื่อเป็นแหล่งเก็บกักน้ำจำนวน 76 ล้านลูกบาศก์เมตรเพื่อบรรเทาปัญหาต่าง ๆ ข้างต้น
ประวัติ > สำรวจศึกษา

จากการสำรวจด้านอุทกวิทยาและอุตุนิยมวิทยาของลำน้ำสายต่าง ๆ ในจังหวัดจันทบุรีตั้งแต่ปี พ.ศ. 2506 ของสำนักงานพลังงานแห่งชาติ พบว่าปริมาณน้ำผิวดินมีอัตราลดลงอย่างต่อเนื่อง ส่งผลเสียหายต่อด้านการเกษตรและแหล่งน้ำสำหรับอุปโภคบริโภค จึงได้มีการสำรวจพื้นที่และภูมิประเทศของห้วยสะพานหินในปี พ.ศ. 2517 พบว่าบริเวณดังกล่าวมีความเป็นไปได้ที่จะก่อสร้างอ่างเก็บน้ำ รวมถึงได้รับความช่วยเหลือจากรัฐบาลญี่ปุ่นภายใต้แผนจัดการโคลัมโบในการพัฒนาแหล่งน้ำบริเวณห้วยสะพานหิน ระหว่างปี พ.ศ. 2519 - 2521 โดยทางการญี่ปุ่นได้ส่งผู้เชี่ยวชาญมาปฏิบัติงานร่วมกับสำนักงานพลังงานแห่งชาติในการทำรายงานความเหมาะสม ซึ่งกลายมาเป็นแผนแม่บทในการพัฒนาในลำดับต่อมา
ในช่วง พ.ศ. 2521 - 2524 ได้เกิดภัยความแห้งแล้งอย่างมากในพื้นที่จังหวัดจันทบุรี โดยเฉพาะในปี พ.ศ. 2523 ไม่มีฝนตกลงมาเลยเป็นระยะเวลา 6 เดือน ส่งผลเสียหายให้กับพื้นที่ทางการเกษตรของเกษตรกรมากกว่าแสนไร่ รวมถึงการใช้ชีวิตประจำวันของประชาชนก็ได้รับผลกระทบ จึงได้มีการผลักดันจากหน่วยงานในพื้นที่นำโดยกระทรวงมหาดไทยให้มีการก่อสร้างโครงการห้วยสะพานหินขึ้นมาเป็นการเร่งด่วน จนโครงการได้รับความเห็นชอบให้ก่อสร้างเมื่อช่วงกลางเดือนกุมภาพันธ์ พ.ศ. 2525 ซึ่งเป็นจุดเริ่มต้นของโครงการห้วยสะพานหิน
ประวัติ > พิธีเปิด

โครงการห้วยสะพานหิน ได้ประกอบพิธีเปิดเมื่อวันที่ 21 มิถุนายน พ.ศ. 2531 โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วยพระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราขกุมาร และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาทรงประกอบพิธีเปิด และได้พระราชทานชื่อใหม่ให้กับโครงการว่า "โรงไฟฟ้าพลังน้ำเขื่อนคิรีธาร" และได้มีพระราชดำริให้ดำเนินการโครงการไฟฟ้าพลังน้ำคลองทุ่งเพล (คือเขื่อนทุ่งเพล และเขื่อนบ้านพลวง) โดยตรัสกับนางศิริพร ไศละสูต อดีตอธิบดีกรมพัฒนาพลังงานทดแทนและอนุรักษ์พลังงานว่า
เมื่อถวายรายงานว่า หลังจากนี้กรมจะสร้างฝายยางเพื่อกั้นน้ำและปล่อยน้ำไปช่วยทางจังหวัดตราดพระองค์รับสั่งว่า "ยังไม่วิกฤติ ยังน้อย คนที่ต้องช่วยเขาก่อนจะอยู่ทางด้านทุ่งเพล เพราะขาดน้ำมากกว่า"...
แสดงให้เห็นถึงสายพระเนตรที่ยาวไกลและมองถึงปัญหาต่าง ๆ ของประชาชนที่เร่งต้องแก้ไขในขณะนั้น
คุณสมบัติ

เขื่อนคิรีธาร หรือ โครงการไฟฟ้าพลังงานน้ำคิรีธาร เป็นโครงการพัฒนาแหล่งน้ำอเนกประสงค์ขนาดกลางอันเนื่องมาจากพระราชดำริ ซึ่งอยู่ในกลุ่มของโครงการไฟฟ้าพลังน้ำขนาดเล็ก มีพื้นที่รองรับน้ำฝน 45 ตารางกิโลเมตร รองรับปริมาณน้ำสูงสุดได้ 124 ลูกบาศก์เมตรต่อปี ต่ำสุด 74 ลูกบาศก์เมตรต่อปี ปริมาณน้ำเฉลี่ย 97 ล้านลูกบาศก์เมตรต่อปี โดยตัวเขื่อนจ่ายน้ำสำหรับผลิตกระแสไฟฟ้าไปยังโรงไฟฟ้าพลังน้ำคิรีธารผ่านอุโมงค์ และจ่ายน้ำลงไปยังห้วยทับนคร ซึ่งเป็นลำน้ำสาขาของแม่น้ำจันทบุรี ซึ่งอยู่ในพื้นที่ต่ำกว่า มีระดับน้ำที่ต่างกัน 125 เมตร ซึ่งมีความเหมาะสมในการเดินกังหันผลิตกระแสไฟฟ้า โดยตัวเขื่อนมีรายละเอียด ดังนี้
คุณสมบัติ > อ่างเก็บน้ำ

เขื่อนคิรีธาร สามารถกักเก็บน้ำที่ระดับความสูงสูงสุด 205 ม.รทก. กักเก็บปริมาณน้ำสูงสุดได้ 75.8 ล้านลูกบาศก์เมตร พื้นที่อ่างสูงสุด 8.9 ตารางกิโลเมตร มีระดับน้ำกักเก็บความสูงต่ำที่สุด 197.8 ม.รทก. กักเก็บปริมาณน้ำต่ำสุดได้ 24.8 ล้านลูกบาศก์เมตร พื้นที่อ่างต่ำสุด 4.4 ตารางกิโลเมตร
คุณสมบัติ > เขื่อน

เขื่อนคิรีธาร เป็นเขื่อนดินแบบถมบดอัดแน่น มีสันเขื่อนความยาว 1337.50 เมตร มีความสูงจากท้องน้ำ 33 เมตร สันเขื่อนอยู่ที่ระดับความสูง 209 ม.รทก. ปริมาตรเขื่อนคือ 1,420,000 ลูกบาศก์เมตร
คุณสมบัติ > คันดินกั้นน้ำ

เขื่อนคิรีธาร ประกอบด้วยคันดินกั้นน้ำแบบดินถมบริเวณช่องเขา จำนวน 2 แห่ง คันดินมีความสูง 7 เมตร และ 13 เมตร ความยาวของคันดิน 164 เมตร และ 343.5 เมตร ตามลำดับ
คุณสมบัติ > ทางน้ำล้น

เขื่อนคิรีธาร มีทางน้ำล้นแบบฝายน้ำล้น ความกว้างของทางน้ำล้น 50 เมตร ระดับสันของฝาย 205 ม.รทก. ระบายน้ำได้สูงสุด 250 ลูกบาศก์เมตรต่อวินาที ที่ระดับความสูง 207.2 ม.รทก.
คุณสมบัติ > ทางรับน้ำ

เขื่อนคิรีธาร มีทางรับน้ำแบบรางดินที่หินเรียงด้านข้าง ความกว้าง 4 เมตร มีความลาดชันด้านข้าง 3:1 มีความยาว 1,000 เมตร
คุณสมบัติ > อาคารรับน้ำ

เขื่อนคิรีธาร มีอาคารรับน้ำแบบหอคอยอิสระ ใช้ประตูน้ำชนิดล้อเลื่อน มีขนาดกว้าง 2.61 เมตร สูง 2.75 เมตร
คุณสมบัติ > อุโมงค์ผันน้ำ

เขื่อนคิรีธาร มีอุโมงค์ผันน้ำแบบคอนกรีตรับแรงดันรูปเกือกม้า เส้นผ่าศูนย์กลางภายในกว้าง 2.4 เมตร สูง 2.2 เมตร มีความยาว 731.87 เมตร มีถังระบายความดันแบบถังคอนกรีตระบายความดันใต้ดิน ผ่านผ่านศูนย์กลางภายใน 4 เมตร ความสูง 44 เมตร
คุณสมบัติ > ท่อส่งน้ำ

เขื่อนคิรีธาร มีท่อส่งน้ำแบบท่อเหล็ก เส้นผ่าศูนย์กลางภายใน 2.2 ถึง 1.2 เมตร มีความยาว 467.11 เมตร ลำเลียงน้ำเข้าสู่โรงไฟฟ้าพลังน้ำคิรีธาร
คุณสมบัติ > ทางท้ายน้ำ

เขื่อนคิรีธาร มีทางท้ายน้ำแบบคลองเปิดคอนกรีต ความกว้างของฐาน 7 เมตร มีความลาดชันด้านข้าง 2.5:1 มีความยาว 430 เมตร รับน้ำออกจากระบบผลิตไฟฟ้าภายในโรงไฟฟ้าคิรีธารจ่ายเข้าสู่ลำห้วยทับนคร
คุณสมบัติ > ระบบชลประทาน

เขื่อนคิรีธาร มีพื้นที่ชลประทานซึ่งจ่ายน้ำด้วยระบบสถานีสูบน้ำ ครอบคลุมพื้นที่ 35,000 ไร่
การผลิตไฟฟ้า

โรงไฟฟ้าพลังน้ำคิรีธาร ปัจจุบันมีการเซ็นสัญญาผลิตกระแสไฟฟ้าจ่ายให้กับการไฟฟ้าฝ่ายผลิตแห่งประเทศไทยในประเภทของ ผู้ผลิตเอกชนขนาดเล็ก (SPP) กำลังผลิตตามสัญญาคือ 12,200 กิโลวัตต์ (12.20 เมกะวัตต์) ผลิตกระแสไฟฟ้าเฉลี่ยปีละ 27 ล้านกิโลวัตต์ ประกอบไปด้วยรายละเอียด ดังนี้
การผลิตไฟฟ้า > อาคารโรงไฟฟ้า

โรงไฟฟ้าพลังน้ำคิรีธาร มีตัวอาคารรูปแบบคอนกรีตเสริมเหล็ก มีความกว้าง 26 เมตร ความยาว 42 เมตร และความสูง 15 เมตร